b'\n_START_ARTICLE_\nGozdna \xc5\xbeeleznica v Koritih pri Jezerskem\n_START_PARAGRAPH_\nGozdna \xc5\xbeeleznica v Koritih pri Jezerskem je bila prometna pot za prevoz lesa izpod Stor\xc5\xbei\xc4\x8da do zgornje postaje tovorne \xc5\xbei\xc4\x8dnice nad potokom Koritnica pri zaselku Spodnje Fu\xc5\xbeine v ob\xc4\x8dini Preddvor._NEWLINE_Ob glavni cesti Kranj - Jezersko pri zaselku  Spodnje Fu\xc5\xbeine vodi pot v ozko dolino Koritnice. Le nekaj sto metov od glavne ceste je bila v spodnja postaja gozdne \xc5\xbei\xc4\x8dnice, ki je dova\xc5\xbeala les izpod Stor\xc5\xbei\xc4\x8da. Do zgornje postaje \xc5\xbei\xc4\x8dnice je vodila strma eno uro hoje dolga pot. Pri zgornji postaji, ker so nalagali les na \xc5\xbei\xc4\x8dnico je bilo \xc5\xa1e manj\xc5\xa1e skladi\xc5\xa1\xc4\x8de lesa in nekaj barak, v katerih so prebivali gozdni delavci._NEWLINE_Za dovoz lesa do \xc5\xbei\xc4\x8dnice je bila zgrajena preprosta ozkotirna gozdna \xc5\xbeeleznica s \xc5\xa1irino tira 60 cm. Dol\xc5\xbeina proge je bila okoli 500 m. Proga je imela dva progovna kraka preprostega tipa, imenovana "kotura\xc4\x8da". Po progi sta les preva\xc5\xbeala dva tovorna vagon\xc4\x8dka. Delavci sta vagon\xc4\x8dka ro\xc4\x8dno potiskali po progi. Cel sistem je imel dve kretnici, tirnice pa so bile lahkega tipa s te\xc5\xbeo 7 kg na teko\xc4\x8di meter. Leto izgradnje proge ni natan\xc4\x8dno znan, verjetno pa je bila zgrajena nekaj let pred drugo svetovno vojno._NEWLINE_Od skladi\xc5\xa1\xc4\x8da lesa ob zgornji postaji \xc5\xbei\xc4\x8dnice sta tekla dva tira. Prvi, ki je peljal na desno od \xc5\xbei\xc4\x8dnice je bil dolg okoli 240 m, drugi, ki je peljal levo pa okoli 250 m. Desni krak proge se je vzpenjal, levi pa spu\xc5\xa1\xc4\x8dal. Neugodna lega levega kraka proge je povzro\xc4\x8dila, da so morali nalo\xc5\xbeene vozi\xc4\x8dke s konji vle\xc4\x8di v breg, namesto da bi se samote\xc5\xbeno spu\xc5\xa1\xc4\x8dali do skladi\xc5\xa1\xc4\x8da. Zato so kasneje progo prelo\xc5\xbeili na vi\xc5\xa1ji nivo, ga obenem skraj\xc5\xa1ali na okoli 200 metrov, ter tako dosegli, da so polni vozi\xc4\x8dki samote\xc5\xbeno vozili do skladi\xc5\xa1\xc4\x8da._NEWLINE_Koncem 50. let prej\xc5\xa1nega stoletja so bili gozdni sestoji izkori\xc5\xa1\xc4\x8deni, zato so se\xc4\x8dnjo upostili. S prenehanjem se\xc4\x8dnje so je ustavilo tudi obratovanje \xc5\xbei\xc4\x8dnice in gozdne \xc5\xbeeleznice. Naprave so pustili v gozdu, kjer so propadale in njihovi deli po\xc4\x8dasi "izginjali"._NEWLINE_Leta 1979 so se gozdarji odlo\xc4\x8dili, da bodo ponovno pri\xc4\x8deli sekati v okolici podrte \xc5\xbei\xc4\x8dnice. Zgradili so gozdno cesto. Med preurejanjem zemlji\xc5\xa1\xc4\x8da so dokon\xc4\x8dno poru\xc5\xa1ili vse ostanke prej\xc5\xa1nih objektov, ki so \xc5\xa1e kakorkoli spominjali na \xc5\xbei\xc4\x8dnico in gozdno \xc5\xbeeleznico. Od vseh naprav so se je ohranila le kolesa in le\xc5\xbeaj tovornega vozi\xc4\x8dka, ki so sedaj muzejsko za\xc5\xa1\xc4\x8diteni.'